*د افغانی سرې میاشتې ټولنې له خوا میدان وردګ ولایتی څانګې ریاست کې په (۲۵۰) بېوزله او سېلاب ځپلو کورنیو د نغدی پیسو مرسته ووېشل شوه!* نن چهارشنبه د روان ۱۴۴۵ سپوږمیز کال د ربیع الاول میاشتې ۵ مه نېټه، د افغانی سرې میاشتې ټولنې لخوا د یاد ولایت مرکز میدان ښار او جلرېز ولسوالۍ اوسېدونکو (۲۵۰) بېوزله او سېلاب ځپلو کورنیو سره د فیدریشن نغدی پیسو شوې مرستې، د میدان وردگ نماینده ګۍ په انګړ کې د یادې څانګې رئیس ښاغلی مولوی عبدالقدوس "عمر" ، په مرکزی دفتر کې د حوادثو ریاست د اطلاعاتو او ارتباطاتو آمر ښاغلی محمدنعیم " بابکر خېل" ، د مرکزی دفتر پلان گذاری آمریت استازې ښاغلی علیداد" ناصح"، مرکزی سویل لویدیځ زون څخه راغلې پلاوی هر یو دعوت او ارشاد لوی مدیر محترم مولوی سمیع الله راشد، د حوادثو سیمه اییز لوی مدیر ښاغلی عبدالمستعان "رحمانی"، او څانګې (BDRT) ټیم په ګډه ملتیا ووېشل شوې. د یادونې وړ ده، چې هرې کورنۍ ته (۱۰۵۰۰) افغانۍ ورکړل شوې، چې په مجموع کې (۲۶۲۵۰۰۰) افغانۍ کېږی. د سیمې اوسېدونکو له یادې ټولنې د خوښۍ ترڅنګ مننه وکړه، چې تل یې د پېښې پر مهال تر نورو په وخت تر دوی ځان رسولی او د دوی لاس نیوی یې کړی دی.